google/wiki40b huggingface dataset:
Litteraturgjennomgang

En litteraturgjennomgang (fra engelsk literature review) er i vitenskap er en skriftlig oversikt over tidligere forskning som er gjort i et fagområde. Målet er å oppsummere og evaluere og syntetisere forskning. En litteraturgjennomgang kan ha som formål å finne tendenser i hva det er forsket på og avdekke kunnskapshull hvor det mangler oppdatert forskning.
Arendal og Omegns Sparekasse

Arendal og Omegns Sparekasse er en sparebank i Arendal.
Banken ble etablert 9. juli 1857 som «Arendals Haandverksforenings Laaneindrætning». Bankkrakket i 1886 slo banken over ende, men den oppsto på nytt 1. august 1890 under navnet «Haandværksbanken». Den skiftet så navn i 1924 til «Haandverkernes Sparebank», og til slutt til dagens navn 1. januar 1939.
Banken har hatt tilhold i mange år i Torvet 8 ved Arendal torv, men flyttet 8. desember 1997 til Torvet 5 i bygget til Arendal bibliotek, vegg i vegg med de gamle lokalene. Banken mottok i 2015 Aust-Agder fylkeskommunes bygningsvernpris for restaureringsarbeidet i dette bygget. Arbeidet ble utført i samarbeid med Trafo Arkitektur AS.
Banken har 24 ansatte (2017) og er samarbeidspartner med Terra-Gruppen.
Tømmermerke

Et tømmermerke er et spesielt merke som ble brukt til å merke tømmeret ved hogst eller ved fløting.
Ved blinking av skogen før hogst representerte tømmermerket et symbol på at blinkingen av hogstklare trær var utført av rette vedkommende; skogeieren eller hans representant. Disse merkene er av noen kalt for «hogstmerker».
Andre tømmermerker ble brukt under tømmerfløting for å skille de ulike kjøpernes tømmer fra hverandre når de kom fram til sorteringslenser eller fabrikk (også kalt «fløtningsmerker»). Fellesfløtningsforeningene har laget plansjer med oversikt over de ulike merkene i et vassdrag.
Blinking ble utført med spesielle blinkeøkser eller merkeøkser. De hadde merket speilvendt i øksehammeren, slik at merket ble rettvendt på treet eller tømmerstokken.
Merkene er utformet dels som flatemessige silhuettfigurer i geometriske former, dels som bokstaver, tall eller internasjonale symboler som kors, stjerne m.fl. Formen kan derfor være abstrakt og uten noen bestemt sammenheng, formen kan være skogeierens forbokstaver (initialer og monogram), eller formen kan være valgt av andre, spesielle grunner. Noen av formene kan minne om bumerker, femerker og lignende kjennetegn. Det er skrevet nokså lite om formgivningen til tømmermerkene, så som om årsakene til at de enkelte formene ble valgt, og om formenes utvikling over tid og innenfor forskjellige områder.
Tømmermåleren slo også inn merker i stokken, der han målte diameteren. Disse merkene viste hvilken kvalitetsklasse han hadde målt dem inn i slik at det var mulig å kontrollere målingen som var gjort.
Bareilly (distrikt)

Demografi

Ved folketellingen i 2011 var det 4 465 344 innbyggere i distriktet, mot 3 618 589 i 2001. Den urbane befolkningen utgjør 34,99 % av befolkningen.
Barn i alderen 0 til 6 år utgjorde 15,00 % i 2011 mot 19,88 % i 2001. Antallet jenter i den alderen per tusen gutter er 906 i 2011.
Godkjenningsnemnd for organisert kampaktivitet som tillater knockout

Godkjenningsnemnd for organisert kampaktivitet som tillater knockout er et regjeringsoppnevnt råd underlagt Kulturdepartementets idrettsavdeling.  
Nemnda ble opprettet i 2001 og medlemmer er advokat Niels R. Kiær (leder), overlege Ingunn Ragnhild Rise og idrettsdommer Jessica Stenholm.
Exalphus

Utseende

Middelsstore, gråbrunt-spraglete trebukker, kroppen nokså bred. Antennene er tynne og litt lengre enn kroppen. Pronotum har en kraftig men butt tann litt bak midten av hver sidekant. Dekkvingene er avsmalnende bakover, ofte med en påfallende, lys midtflekk.

Levevis

Larvene lever i død ved.

Utbredelse

Slekten er vidt utbredt i Mellom- og Sør-Amerika, fra Guatemala i nord til Argentina i sør.
Academia Sinica

Academia Sinica (tradisjonell kinesisk: 中央研究院; pinyin: Zhōngyāng Yánjiūyuàn) er det nasjonale vitenskapsakademi for Republikken Kina, og ligger i Taipei.
Det ble grunnlagt i 1928, på det kinesiske fastland av Kuomintangregjeringen, med den ledende akademiker og reformator Cai Yuanpei som sin første leder. Etter den kinesiske borgerkrig ble det reetablert i Taipei etter at Republikken Kinas regjering flyttet fra Nanjing til Taipei.
Det deler tidlig historie med Det kinesiske vitenskapsakademi i Beijing i Folkerepublikken Kina, som også i mange sammenhenger fører det latinske navnet Academia Sinica.
Academia Sinica var i mellomkrigstiden bla. ledende i utforskningen av Kinas arkeologi, under ledelse av direktør Fu Sinian ved Institutt for Historie og Filologi. Blant de som bidro til instituttets arkeologiske arbeid var også svenske Johan Gunnar Andersson.
Frikorps

Tidligere frikorps

Det første frikorps ble opprettet av Fredrik II av Preussen under syvårskrigen, og tilsvarende enheter ble også brukt blant annet under Napoleonskrigene. De regulære styrkene stolte imidlertid ikke på disse enhetenes evner og disiplin, og de ble derfor mest brukt til vakthold og andre rutineoppgaver.

Weimarrepublikken

I mellomkrigstiden oppsto en ny type frikorps; private, paramilitære grupper bestående av i all hovedsak dimitterte soldater fra første verdenskrig med et høyreorientert politisk syn. Mange av soldatene var sterkt desillusjonert etter det de oppfattet som et ydmykende nederlag i 1918 og at dette nederlaget ikke kom i felt, samt den dertil hørende ydmykende fredsavtale i Versaillestraktaten. Dolkestøtlegenden, det vil si oppfatningen at soldatene og det tyske folk ble dolket først i ryggen av de sosialdemokratiske politikerne under krigen da de inngikk våpenstillstanden selv om landet ikke var blitt beseiret (mente de), og deretter av de samme politikerne under Weimarrepublikken da de gikk med på fredstraktaten, sto sentralt for mange av medlemmene i frikorpsene. Andre gikk inn i frikorps først og fremst fordi de ønsket å kjempe mot kommunistene. Det var flere forskjellige uavhengige militser som gikk under samlebetegnelsen frikorps. 
Weimarrepublikkens forsvarsminister, Gustav Noske, var positivt innstilt til frikorps, og benyttet dem blant annet til å slå ned spartakistoppstanden og Den bayerske sovjetrepublikk i 1919. I forbindelse med førstnevnte oppstand sto frikorps-medlemmer bak drapene på Rosa Luxemburg og Karl Liebknecht. 
Flere frikorpsenheter deltok også i kamper i Baltikum, Schlesien og andre deler av Preussen etter første verdenskrig. I Oberschlesien spilte de en stor rolle i de nasjonale kampene mot polske separatister. Ved flere anledninger hadde de fremgang mot regulære styrker, hvilket ikke er overraskende ettersom flesteparten av medlemmene hadde lang fronterfaring.

Videreføring

I 1920 ble frikorps offisielt oppløst, men mange av gruppene fortsatte som nettverk av politisk likesinnede. I mars samme år var frikorpset Marinebrigade Ehrhardt aktiv under Kappkuppet, et mislykket kuppforsøk.  Frikorpsmedlemmer stod også bak det politiske drapet på Tysklands utenriksminister Walther Rathenau.
En del medlemmer gikk over i NSDAP, og enkelte av partiets ledende skikkelser, som Ernst Röhm, Heinrich Himmler og Rudolf Höss hadde en fortid i frikorps. De fleste ble dog stående utenfor under Det tredje rike. Mange av dem spurte seg hvor Adolf Hitler hadde vært i 1919–1920, da frikorps kjempet mot kommunistene. Hitler hadde da akkurat begynt sin politiske karrière som leder for det som da var et svært lite parti i München. Kommandanten for frikorpset Marinebrigade Ehrhardt, Hermann Ehrhardt, og hans nestkommanderende Eberhard Kautter, nektet å delta i ølkjellerkuppet, og konspirerte mot kuppmakerne.
Skråninga

Skråninga er en roman av den norske forfatteren Carl Frode Tiller. Romanen utkom i 2001 og var hans debut.
Romanen har blitt beskrevet som «en svart og brutal fortelling om fatal omsorgssvikt, og den fortelles i et rått og levende språk». Hovedpersonen, som forteller i første person, er en ung mann som befinner seg i en psykiatrisk institusjon. Den navnløse jeg-fortelleren forteller om en oppvekst preget av farens alkoholisme og morens overvekt, og foreldrenes innebyrdes hat og krangel. Hovedpersonens tragedie i hjemmet forplanter seg: selv om han kommer i fosterhjem, er han fremdeles mobbeoffer i skolegården. Historien fortelles i ettertid, som en del av hovedpersonens terapi – og historien beveger seg fram mot de grufulle hendelsene som førte ham inn på asylet.
Nationens kritiker Lillian Vatnøy peker på at «Tiller benytter en repetitiv teknikk som fungerer svært godt – han nærmer seg de samme episodene flere steder i teksten, og for hver gang gjentas brokker av den forrige gjengivelsen, samtidig som nye elementer føyes til. Dette gir teksten en enorm spenning: for hver gang vi leser om de forskjellige episodene, kommer vi nærmere og nærmere det som egentlig skjedde».
For romanen ble Tiller tildelt Tarjei Vesaas debutantpris, Aschehougs debutantpris og P2-lytternes romanpris. Boka ble nominert til Brageprisen; og ble i en Dagbladet-serie sommeren 2006 kåret til en av de 25 beste romanene fra de siste 25 år.
Romanen er dramatisert, og ble satt opp på Det norske teatret i 2004 og på Nord-Trøndelag Teater i 2008.
Hasan Ugurlu-demningen

Hasan Ugurlu-demningen er en demning med vannkraftverk i Tyrkia. Den er anlagt på elven Yeşilırmak. Byggingen av kraftverket og demningen startet i 1972 og var ferdig i 1982. Installert vannkraftproduksjon er 516 MW.
Hestina

Utseende

Store, kraftige sommerfugler. Oversiden er svart med bleke (hvite til lysblå) flekker og streker. Slekten etterligner giftige monarksommerfugler i slekten Parantica.

Levevis

Larvene lever blant annet på nesletre (Celtis spp., hampfamilien).

Utbredelse

Slekten er utbredt fra Nepal og Tibet i vest til Sulawesi i øst.
Reinkappkjøring

Reinkappkjøring er en idrett som kan foregå ved at en kusk konkurrerer om å styre en rein først til mål. Kusken kan konktrollere reinen enten fra en vogn eller ved å stå på ski bak reinen. Det avholdes årlig ulike mesterskap i sporten. Siden 2005 har det vært avholdt norgesmesterskap i Tromsø.
Det første offisielle stevnet i reinkappkjøring ble arrangert i Kautokeino i 1954.
Stephan Ladislaus Endlicher

Liv og virke

Han begynte med å studere teologi, og mottok også de lavere vigsler som fører frem mot den katolske prestevielse. Men han brøt av, og fra 1828 arbeidet han ved det østerrikske nasjonalbibliotek med å reorganisere dokumentsamlingene. Samtidig studerte han naturhistorie, botanikk og østasiatiske språk: Han forfattet til og med en grunnleggende kinesisk grammatikk.
Endlicher var professor i botanikk ved universitetet i Wien. Hans største fortjeneste består i det av ham utarbeidede naturlige vekstsystem, framstilt i Genera plantarum secundum ordines naturales disposita (1836–50), og som vant bred anerkjennelse. Sammen med Franz Unger utgav han Grundzüge der Botanik (1843). 
Endl. er den offisielle autorforkortelsen. 
Foruten Atlas von China nach der Aufnahme der Jesuitenmissionäre (Wien 1843, 6 Hefte) og Karte der Provinz Tche Kiang, gav han en rekke verdifulle bisrag til eldre tysk og gammelklassisk litteratur og til ungarske historiekildeskrifter, som to diktstykker av Priscian (Wien 1828), bruddstykker av en gammeltysk oversettelse av Matteusevangeliet fra Mondseerfragmentene (sammen med Hoffmann von Fallersleben, Wien 1834; 2. Aufl., med Hans Ferdinand Maßmann, 1841), Analecta grammatica (Wien 1836) og Anfangsgründe der chinesischen Grammatik (Wien 1845).
Anna Erichsen

Familie

Anna Erichsen var datter av konditor Søren Rensbek Rasmussen og Elisabeth Abildgård Anisdal og søster av billedhugger Wilhelm Rasmussen. Hun ble i 1904 gift med journalist og forfatter Olaf Wilhelm Erichsen (1870-1946), som skrev under psevdonymet Kaptein Munk.  Ekteskapet ble oppløst.

Liv og virke

Før Anna Erichsen etablerte seg som sangerinne i Kristiania hadde hun studert ved Græbes Institut i København. Hennes scenedebut fant sted på Eldorado i Kristiania, da hun 9. desember 1892 opptrådte i rollen som Margretha i Papas Strømper.
Anna Erichsen var gjennomgangsfigur i Hans Wiers-Jenssens revy Tutti-Frutti på Eldorado. Revyen ble spilt 101 ganger fra 1. januar 1893, og var Norges første virkelige revysuksess. 
Eldorado fikk sin fortsettelse i Fahlstrøms Theater, hvor Erichsen var engasjert i flere sesonger. Her gestaltet hun blant annet rollene som Madame Müller Schultz i Hun skal debutere, Marie i Reisen til Kina og tittelrollen i Offenbachs berømte operette Den skjønne Helena i 1903.
Fra 1914 var Erichsen bosatt i København.
Ski-VM 2007 – 10 kilometer fri teknikk kvinner

Kvinnenes 10 km fri teknikk med intervallstart under Ski-VM 2007 ble avholdt den 27. februar 2007 i Sapporo.
FLK «Antarctic» (1913)

FLK «C. A. Larsen»

DS «San Gregorio» ble i 1926 ombygget til hvalkokeri med opphalingsslipp i baugen ved Fredrikstad Mekaniske Verksted og omdøpt FLK «C. A. Larsen». Hun er oppkalt etter kaptein Carl Anton Larsen som døde under fangst i Rosshavet i 1924. Søsterskipet DS «San Patricio» ble ombygd til hvalkokeriet «Southern Princess» for Chr. Salvesen tre år senere.
«C. A. Larsen» var den første store oljetankeren som ble ombygd til hvalkokeri, med en kapasitet på 60 000 fat hvalolje. Plassering av opphalingsslipp i baugen ble gjort for å omgå patentet på den aktermonterte opphalingsslippen. Dette fungerte imidlertid ikke særlig tilfredsstillende og ble ikke kopiert ved andre ombygginger.
«C. A. Larsen» ble satt inn i lisensiert fangst sammen med selskapets andre kokeri «Sir James Clark Ross» i Rosshavet. Den 21. februar 1928 gikk en fullastet «C. A. Larsen» på et skjær ved Paterson Inlet på Stewart Island, en base Rosshavets hvalbåter benyttet for sommeropplag. Hun klarte å komme av grunn for egen maskin og ble midlertidig istandsatt. Etter endt sesong gikk hun i tørrdokk i Port Chalmers for reparasjon.
I 1936 ble «C. A. Larsen» med seks hvalbåter leid ut på totalbefraktning for fire år til tyske Margarine-Verband gjennom selskapet A/S Blaahval ved disponent Jørgen Krag. Utleieordningen var et resultat av at det etter 1935 var blitt forbudt å selge norske hvalkokerier til utlandet.
I mai 1940 ble «C. A. Larsen» beslaglagt av den tyske Kriegsmarine og hun ble benyttet som depotskip i Norge under hele krigen.

FLK «Antarctic»

Den 1. juni 1945 ble «C. A. Larsen» tilbakelevert den norske stat og deretter solgt til selskapet A/S Antarctic ved Anton von der Lippe i Tønsberg. Hun ble reparert og utrustet ved Framnæs Mekaniske Værksted og omdøpt FLK «Antarctic». Etter å ha fanget i Sørishavet fra 1945 til 1952, ble «Antarctic» ombygd til tankskip ved Kieler Howaldtswerke. Allerede to år senere ble hun solgt for opphugging i Hamburg.
Helt av Folkerepublikken Bulgaria

Helt av Folkerepublikken Bulgaria (bulgarsk: Герой на Народна република България) er en bulgarsk utmerkelse og ærestittel innstiftet 15. juni 1948 ved dekret utstedt av presidentskapet i nasjonalforsamlingen. Ærestittelen ble gitt bulgarske og utenlandske mottagere som belønning for framragende innsats i forsvar av Bulgaria og dets allierte. Helt av Folkerepublikken Bulgaria var den fremste av ærestitlene i Folkerepublikken Bulgaria og landets høyeste utmerkelse. Den ble avskaffet ved Bulgarias overgang til flerpartisystem og markedsøkonomi i 1990.

Utmerkelsestegn

Mottagere av ærestittelen Helt av Folkerepublikken Bulgaria ble dekorert med et synlig utmerkelsestegn kalt Gullstjernen og ble samtidig tildelt Georgi Dimitrov-ordenen. Gullstjernen består av en fasettert femtagget stjerne i gull. På reversen står innskriften «ГЕРОЙ НА НР БЪЛГАРИЯ» (helt av FR Bulgaria) over tre linjer. Stjernen er opphengt i et rødt bånd.
Ærestittelen og utmerkelsestegnet bærer likhet med utmerkelsen Helt av Sovjetunionen. Utmerkelsestegnet for begge er basert på symbolikken i den røde stjerne.

Tildeling

Blant bulgarske mottagere av ærestittelen finner vi generalsekretær Todor Zjivkov, utenriksminister Karlo Lukanov, kosmonauten Georgi Ivanov og fjellklatreren Hristo Prodanov, den første bulgarer på toppen av Mount Everest. Nikita Khrusjtsjov, Leonid Bresjnev og marskalk Fjodor Tolbukhin er blant utenlandske mottagere.
I alt ble 58 personer hedret med ærestittelen Helt av Folkerepublikken Bulgaria.
Waldemarsudde

Historie

Historien begynte i 1892 da Prins Eugen, som var sønn til Oscar II leide et rom i «Gula huset» på Waldemarsudde, fordi han ville «ha några vackra dagar med guldskimrande aftonljus». Oppholdet ble imidlertid lenger; syv år senere kjøpte han hele eiendommen. Han ba arkitekten Ferdinand Boberg om å tegne og bygge et nytt hus her.

Kunstsamlingen

Kunstsamlingen består av verk av Prins Eugen, Per Ekström, Per Hasselberg, Anders Zorn, Richard Bergh, Carl Larsson, Ernst Josephson, Nils Kreuger, Eugène Jansson, Bruno Liljefors, Karl Nordström, Herman Norrman, Carl Fredrik Hill, Ivan Aguéli, Isaac Grünewald, Leander Engström, Gösta Adrian-Nilsson, Otte Sköld, Arvid Fougstedt, Eric Hallström, Sven X:et Erixson, Hanna Pauli, Julia Beck, Anna Boberg, Vera Nilsson, Oscar Björck, Edvard Munch, Henrik Sørensen, Viggo Johansen, Pablo Picasso, André Derain, Robert Delaunay, André Lhote, Carl Milles, Carl Eldh, Bror Hjorth, Antoine Bourdelle, Auguste Rodin, August Strindberg, Peder Severin Krøyer og Mina Carlson-Bredberg, blant andre.
NM i roing 1995

NM i roing 1995 ble arrangert på Årungen 16.-17. september 1995. 
Kongepokalvinnere ble Drammen Roklubb (singlesculler med Fredrik Bekken) og Christiania Roklub (dobbeltsculler med Janka Nakken og Kristine Klaveness).
Gulltanagar

Utbredelse

Den forekommer i Bolivia, Colombia, Ecuador, Peru og Venezuela.
Eptevatn

Regulering

Innsjøen ble i 1973 regulert som magasin for Hanefoss kraftverk. Det ble bygget en fyllingsdam ved utløpet og vannstanden i Eptevatn ble hevet slik at innsjøen dannet et sammenhengende magasin med det ovenforliggende Homstølvatn, med en reguleringshøyde på drøyt 20 meter. Den regulerte vannføringen fra magasinet utnyttes også i Vassfossen kraftverk, som ble satt i drift i 2008.
Brekketunnelen

Oppgradering

I 2016 og 2017 skal tunnelen oppgraderes med fjellsikring, tekniske rom, ny belysning, LED-skilt, kameraovervåking og nye vifter. Jobben skal være utført innen sommeren 2017.
Tonedikt

Et tonedikt eller symfonisk dikt er en form for programmusikk, vanligvis i én sats, for symfoniorkester. Stykket baserer seg på eller er inspirert av et utenommusikalsk innhold, for eksempel et dikt, en fortelling, et kunstverk eller lignende. Franz Liszt oppfant så å si tonediktet på 1840- og 1850-tallet, som en videreutvikling av konsertouverturen (d.v.s. en ouverture som ikke er skrevet til en spesiell opera eller et teaterstykke) slik den hadde tatt form under bl.a. Felix Mendelssohn (Hebridene (Fingal's Cave)). Mot slutten av 1800-tallet og etter århundreskiftet skrev Richard Strauss en rekke berømte tonedikt. Da modernismen tok over rundt første verdenskrig sank komponistenes interesse for tonediktet som uttrykksform.
MIX

MIX er et norsk kjedekonsept innen servicehandel som eies og markedsføres av NorgesGruppen. MIX-kjeden ble etablert i 1991 som et innkjøpssamarbeid for frittstående enheter innen servicehandelen. Kjeden består av ca. 420 profilerte og 200 uprofilerte utsalgssteder (2010). Konseptet har to varianter: MIX og MIX Scene 1 som driver utleie og salg av film. Kjeden har en markedsandel i kioskmarkedet på 45 prosent og omsetter for 6,3 milliarder kroner, hvorav 3,3 milliarder fra ulike spill.
I markedet konkurrerer kjeden blant annet med Narvesen (Reitan), 7-Eleven (Reitan) og Deli de Luca (som også eies av Norgesgruppen).
Graham Bell-øya

Historie

Under den kalde krigen var det en utpost på Graham Bell-øya og en flystripe kalt Greem Bell 81°09′N 64°17′Ø, den største flystripen på øygruppen. Den er 2,1 km lang og russiske fraktfly har landet her siden 1950-årene. Den var også base for russiske jagerfly, som T-128 som var stasjonert her på 1970-tallet.
Smålenene bru

Utforming

Brua er utformet av arkitekten Yngve Aartun i firmaet PLAN Arkitekter. Lysdesignet er utført av lysdesigner Erik Selmer.

Byggverket

Brua er konstruert av rådgivende ingeniører Johs Holt as.

== Innlegging av opphavsbeskyttet materiale ==
Hei, {{subst:PAGENAME}}! Takk for at du redigerer Wikipedia. Tekster og bilder fra Internett eller trykte media har svært ofte opphavsrettslige begrensninger. Du kan ikke legge ut slike uten at det er avklart at de er til fri bruk slik det beskrevet på Wikipedia:Opphavsrett. Teksten eller bildene er nå blitt slettet eller vil snart bli det. Du bør lese litt om Wikipedia, for eksempel Stilmanualen vår og vår egen retningslinje om opphavsrett før du prøver å redigere på nytt. Eier du teksten? Les om materiale publisert andre steder. ~~~~
Bilfinger Berger ble valgt som entreprenør. Og etter en intensiv byggeperiode fra 2008 til høsten 2010 sto brua klar for åpning 23 november 2010

Ny E18

Brua er en del av E18 fra Krosby til Knapstad som er firefelts motorveg med total vegbredde på 20 meter. Kostnadene er beregnet til 1,3 milliarder kroner. Strekningen ble påbegynt høsten 2007 og ble offisielt åpnet 23. november 2010. Den nye E18 ligger på sørsiden av den gamle E18 fram til Knapstad. Vest for Krosby går vegen i den 1050 meter lange Askimporten tunnel. Tunnelen går gjennom Romsåsen før den har sin åpning mot den nye Smålenene bru i vest.
E18 fra Krosby til Knapstad er kun en mindre del av et større prosjekt, hvor strekningen Ørje til Vinterbro (totalt 70 km) er forventet åpnet i 2018. Det skal også bygges en ny firefelts motorvei mellom Vinterbro (Ås) og Melleby (med fartsgrense 100 km/t), mens det vil bli bygget en ny to felts E18 mellom Melleby og Riksgrensen, hvor det blir flere forbikjøringsfelt (med fartsgrense på 90 km/t).
Tatsuya Murata

Karriere

Tatsuya Murata startet sin profesjonelle karriere i Verdy Kawasaki i 1990. Han har også spilt for Consadole Sapporo, Vegalta Sendai og Omiya Ardija.
Mettā

Mettā (pali) eller maitrī (sanskrit) betyr velvilje, kjærlig snillhet, friendliness, amity, good will, og aktiv interesse i andre.  Det er den første av fire sublime tilstander (Brahmavihāras) og en av de ti pāramītas i Theravāda-skolen.
16. århundre f.Kr.

Fødsler

...
Den 60. Golden Globe-utdelingen

Vinnere

Cecil B. DeMille Award: Gene Hackman
Beste film – drama: The Hours
Beste kvinnelige skuespiller i film – drama: Nicole Kidman – The Hours
Beste mannlige skuespiller i film – drama: Jack Nicholson – Hva angår Schmidt
Beste film – musikal eller komedie: Chicago
Beste kvinnelige skuespiller i film – musikal eller komedie: Renée Zellweger – Chicago
Beste mannlige skuespiller i film – musikal eller komedie: Richard Gere – Chicago
Beste kvinnelige birolle i film: Meryl Streep – Adaptation
Beste mannlige birolle i film: Chris Cooper – Adaptation
Beste fremmedspråklig film: Talk To Her (Spania)
Beste regi: Martin Scorsese – Gangs of New York
Beste manus: Hva angår Schmidt
Beste filmmusikk: Frida
Beste filmlåt: «The Hands That Built America» – Gangs Of New York (U2)
Beste TV-serie – drama: The Shield
Beste kvinnelige skuespiller i TV-serie – drama: Edie Falco – The Sopranos
Beste mannlige skuespiller i TV-serie – drama: Michael Chiklis – The Shield
Beste TV-serie – musikal eller komedie: Curb Your Enthusiasm
Beste kvinnelige skuespiller i TV-serie – musikal eller komedie: Jennifer Aniston – Friends
Beste mannlige skuespiller i TV-serie – musikal eller komedie: Tony Shalhoub – Monk
Beste miniserie eller TV-film: The Gathering Storm
Beste kvinnelige skuespiller i miniserie eller TV-film: Uma Thurman – Hysterical Blindness
Beste mannlige skuespiller i mini-serie eller tv-film: Albert Finney – The Gathering Storm
Beste kvinnelige birolle i en TV-serie, miniserie eller TV-film: Kim Cattrall – Sex And The City
Beste mannlige birolle i en TV-serie, miniserie eller TV-film: Donald Sutherland – Path To War
Volleyball under Asialekene 1962

Volleyball under Asialekene 1962. Volleyball var en av flere sporter under de fjerde Asialekene som ble arrangert i Jakarta i Indonesia. Det var andre gangen som Volleyball var med på programmet i Asialekene. Det var fire volleyballturneringer, to for menn og to for damer. Japan ble beste nasjon, de vant alle fire gullmedaljene.
Studentsamskipnaden i Indre Finnmark

Studentsamskipnaden i Indre Finnmark (SSO) (Sis-Finnmárkku studeanttaid ovttastus) er en av Norges 17 studentsamskipnader. SSO dekker velferdsbehovene til studenter ved Samisk høgskole.